Floralia
Floralia sunt feriae Florae deae Romanae quae a die 28 Aprilis ad 3 Maii celebrantur.

Institutio 
Anno 240 a.C.n. templum Florae aedificatum atque Floralia ab aedile Marco Publicio L.f. Malleollo instituta sunt. Sumptum templi e multis propter abusum agri publici solutis accepit.

Festus 

Die sacrorum Floralium a meretricibus urbis Romae imprimis celebratorum mimae solebant in scaena saltare nudae lasciviam ex more at arte sua fingentes obscaenam. Valerio Maximo (capite 2.10.8) teste M. Porcio Catone minore ludos Florales, quos Messius aedilis faciebat, spectante populus, ut mimae nudarentur, postulare erubuit. Quod cum ex Fauonio amicissimo sibi una sedente cognosset, discessit e theatro, ne praesentia sua spectaculi consuetudinem impediret. Quem abeuntem ingenti plausu populus prosecutus priscum morem iocorum in scaenam reuocauit. Cf. etiam ea, quae in Historia Augusta commemorantur de Elagabalo imperatore, qui amasium suum Hieroclen sic amavit, ut eidem inguina oscularetur. . . . Floralia sacra se adserens celebrare.

Notae

Fontes 
Ovidius, libro quinto Fastorum 183sqq.

Nexus interni
Kalendae Maiae

Feriae Romanae
Constituta 240 a.C.n.
Ritus Aprilis
Ritus Maii